
«Έχουμεένα αννοίικό σχεδίασμά που υ’λοττοιοΰμεαυτή την ττερίο^ο, όττωςη συνεργασία 
με τον ευρωπαϊκό οργανισμό Έτοηΐβχ για τη φύλαξη των συνόρων. Σχεδιάζουμε επίσης 
την αναβάθμιση και τον εκσυγχρονισμό της Ελληνικής Ακτοφυλακής και στα χερσαία 
σύνορα τη δημιουργία ενός φράχτη για την αποτροπή των παράνομων μεταναστών» 

(X. Παπουτσής, 1η Ιανουάριου 2011) 


Οι πρωτοχρονιάτικες δηλώσεις του 
υπουργού Προ.Πο. ήταν κοφτές 
αλλά μεγαλόπνοες. Οι περισσότεροι 
απ’ όσους ασχολήθηκαν μαζί τους, 
εστίασαν στο ζήτημα της δημιουργίας 
του φράχτη: Διάφοροι επώνυμοι 
φασίστες επιδοκίμασαν κριτικά, 
υπενθυμίζοντας πως ο φράχτης 
είναι κάτι που πραγματοποιείται 
καθυστερημένα και ελλιπώςιθα έπρεπε 
ήδη, δεκαετίες, να είχαν περιφραχτεί τα 
πάντα, απ’ τα βόρεια χερσαία σύνορα 
της ελλάδος μέχρι και την τουαλέτα του 
σπιτιού τους, τουλάχιστον. Διάφοροι 
επώνυμοι αριστεροί εξεράγησαν 
αποτροπιασμένοι, υποστηρίζοντας 
πως ο φράχτης τους θυμίζει το «τείχος 
του αίσχους» στην Παλαιστίνη -και 
τέτοια μέσα δεν μπορεί να επιτρέπονται 
σε μια ειρηνική δημοκρατική κοινωνία. 
Η αλήθεια είναι πως δεν έχουν και 
τελείως άδικο, αυτοί οι τελευταίοι: 
Το «τείχος» του έβρου έχει όντως 
κοινά χαρακτηριστικά με αυτό της 
Παλαιστίνης, αλλά δεν βρίσκονται στην 
παράβαση κάποιων δημοκρατικών 
ευαισθησιών: βρίσκονται στο ότι 
και τα 2 αποτελούν μέσα οχύρωσης 
σύγχρονων δημοκρατικών κρατών 


που διεξάγουν επιθετικούς πολέμους. 
Πραγματικούς πολέμους. Από αυτούς 
που έχουν πολλούς νεκρούς και 
ελάχιστα «ανθρώπινα δικαιώματα», 
ελάχιστη αλήθεια και ατελείωτη 
σύγχυση. 

Της ίδιας ακριβώς ιστορίας κομμάτι 
είναι και ο «ευρωπαϊκός οργανισμός» 
της Ργοπϊθχ. 

Το ευρωπαϊκό 
μπάσταρδο της ΙΙ'ΐν9°“ 

Η Ργοπϊθχ, μια απ’ τις λέξεις που, 
τα 2 τελευταία χρόνια τουλάχιστον, 
παρελαύνουν περήφανα στο εφήμερο 
και «θολό» λεξιλόγιο των ειδήσεων των 
8:00, αποτελεί την «ΕυρωπαϊκήΥπηρεσία 
για την διαχείριση της επιχειρησιακής 
συνεργασίας στα εξωτερικά σύνορα 
της Ευρωπαϊκής Ένωσης». Ψάχνοντας 
στο γκουγκλ, κάποιος μπορεί να 
ανακαλύψει ότι η Ργοπϊθχ έχει σαν 
έδρα της την Βαρσοβία της Πολωνίας, 
ότι ιδρύθηκε το 2004 (ακολουθώντας 
την διεύρυνση της Ε.Ε. απ’ το 2003 και 
μετά) και πως ξεκίνησε επίσημα τις 
επιχειρήσεις της κάπου στα τέλη του 




2005. Και πως,αποτελώντας στην ουσία 
μια διευρωπαϊκή στρατοαστυνομική 
υπηρεσία, αποσκοπεί στη «διαφύλαξη 
των εξώτερων ευρωπαϊκών συνόρων». 
Κάπου εκεί, πάνω-κάτω, τελειώνει και η 
διαφώτιση που μπορεί να προσφέρει 
πάνω στην υπόθεση ο θαυμαστός 
κόσμος του διαδικτύου από μόνος του: 
ο κυνισμός, η υποτίμηση-των-άλλων 
και ο θάνατος μπορεί να παίζουν μια 
χαρά στις οθόνες αλλά συνεχίζονται 
και βαθαίνουν έξω από αυτές, στον 
πραγματικό κόσμο: απ’ τα σύνορα 
του έβρου και το λιμάνι της μυτιλήνης 
μέχρι την καρδιά της αθήνας. 

Η Ργοπϊθχ μπορεί να γεννήθηκε τυπικά 
στα μέσα της δεκαετίας που διανύσαμε 
αλλά είναι σαφώς «παιδί»του μετα-2001 
“πολέμου ενάντια στην τρομοκρατία”. 


Απ’ τον Οκτώβρη του 2001 και με 
πρώτη της στάση το Αφγανιστάν, η 
δυτική συμμαχία πραγματοποίησε 
πολεμική έξοδο στην Κ. Ασία. Μέσα 
στη δεκαετία που πέρασε,το μοίρασμα 
των ζωνών επιρροής και η όξυνση 
των διακρατικών ανταγωνισμών σε 
σχέση μ’ αυτό, έδειξαν για ακόμα μια 
φορά, σ’ όποιον είχε τα μάτια να το 
δει, το πώς τα «πολιτισμένα» δυτικά 
καπιταλιστικά κράτη κανονίζουν, 
διεθνώς,τα κουμάντα τους:με ιδεολογία 
(δηλαδή συντονισμένη αναπαραγωγή 
μηντιακών ψεμμάτων), με τρόμο και με 
σφαίρες. Κάποιοι, όχι χωρίς λόγο, είδαν 
εκεί το ξεκίνημα του 4°“ Παγκόσμιου 
Πολέμου'. 

I ...ο 3°^ είχε προλάβει να βαφτιστεί «Ψυ¬ 
χρός» 

“[...]Το 2006, «πνίγηκαν» στον 

ατλαντικό και στην κεντρική μεσόγειο, 
στην προσπάθειό τους να φτάσουν σε 
ευρωπαϊκό έδαφος, 1625 άνθρωποι.Την 
επόμενη χρονιά, καθώς οι επιχειρήσεις 
αυτές προόδευαν, οι «πνιγμένοι» 
αυξήθηκαν σε τουλάχιστον 1684, αν και, ειδικά προς τα κανάρια, οι προσπάθειες 
των μεταναστών ήταν μειωμένες [....]Η ιδέα ότι οι πνιγμοί στον Ατλαντικό, στη 
Μεσόγειο, στο Αιγαίο είναι «ατυχήματα» είναι αντίγραφο της άλλης ιδέας, ότι οι 
μαζικές δολοφονίες αμάχων συνιστούν «παράπλευρες απώλειες» που οφείλονται 
τα «ανθρώπινα λάθη» των πρωτοκοσμικών. [...] Αεν πρόκειται για ατυχήματα - 
πρόκειται για πόλεμο.” (5αΓα;βνο τ. 34, "Μεσόγειος-μια υδάτινη λωρίδα της Γάζας”) 



Απ’ την Καμπούλ μέχρι 
τον Έβρο (και πέρα 
απ* αυτόν), Ο ΙΛΙΟΣ 
ΠΟΛΕΜΟΣ 

Η δουλειά της Ργοπϊθχ είναι να 
σταματήσει στα ευρωπαϊκά σύνορα 
την εισροή των προσφύγων αυτού 
ακριβώς του Πολέμου: το έκανε ήδη 
τα τελευταία χρόνια, βυθίζοντας 
βάρκες προσφύγων στα ανοιχτά του 
Αιγαίου. Το νέο είναι πως απ’ τις αρχές 
του Νοέμβρη του 2010, μέσα από 
θριαμβευτικέςανακοινώσειςσταμήντια, 
η Ργοπϊθχ ήρθε να «βοηθήσει τον 
ελληνικό στρατό στην περιφρούρηση 
των χερσαίων βόρειων συνόρων 
του», με δύναμη 175 συνοριοφυλάκων 
και υπερσύγχρονο τεχνολογικό 
εξοπλισμό. Την «περιφρούρηση» 


απ’ τους πρόσφυγες πολέμου απ’ το 
Αφγανιστάν, το Ιράκ (απ’ το 2003) το 
Πακιστάν, τη Σομαλία... Ενός πολέμου, 
στον οποίο η Ελλάδα συμμετέχει όχι 
μόνο «διπλωματικά», στηρίζοντας τις 
ενέργειες των υπόλοιπων δυτικών 
κρατών, αλλά και υλικά: με στρατιωτική 
δύναμη στο εμπόλεμο Αφγανιστάν—και 
όχι μόνο. Σ’ έναν πόλεμο που μετράει 
προς το παρόν δεκάδες χιλιάδες 
νεκρούς στο έδαφος του Αφγανιστάν, 
οι έλληνες φαντάροι δεν βρίσκονται 
εκεί για να βοηθήσουν γιαγιάδες να 
περάσουν τον δρόμο απέναντι —τόσα 
χρόνια μετά δεν μπορεί να υπάρχει 
κανείς που να εξακολουθεί να έχει 
αμφιβολίες γι αυτό. 

Υπάρχουν όμως πολλοί που 
εξακολουθούν να δείχνουν πως δεν 
καταλαβαίνουν, ότι η κατάσταση 
στα σύνορα της ελλάδας, αυτό που 





ΟΙ “ΣΚΑΝΔΑΛΩΔΕΙΣ ΑΠΟ¬ 
ΚΑΛΥΨΕΙΣ ΤΟΥ δΡΙΕΟΕΕ”: 

...το “Ιίθθρ υρ ίήβ §οοά \νοΐ1ί” εις την 
γερμανικήν 

Γύρω στα μέσα του δεκέμβρη του ΊΟ, μέλη 
του γερμανικού τμήματος της Ργοπϊθχ 
ανακάλυψαν αποτροπιασμένοι πως “οι / 

μετανάστες εκδιώκονταν με πυροβολισμούς 
ακόμα και μέσα σε ναρκοθετημένες περιοχές. 

Επίσης όσοι συλλαμβάνονταν μεταφέρονταν 
με οχήματα χωρίς παράθυρα και καθίσματα 
σε μέρη όπου ανακρίνονταν υπό απάνθρωπες συνθήκες”. Οπότε οι δολοφονίες 
και η εξαθλίωση των προσφύγων, δεν είναι ο κανόνας αλλά ατυχή παραπτώματα 
κάποιων ελλήνων φαντάρων που δεν μπορούσαν να κουμαντάρουν το περίφημο 
ελληνικό θυμικό τους,ε; Οπότε μετά και απ’ την πολιτισμένη συνεισφορά της Ργοπ- 
ϊβχ,όλα πια “βαίνουν καλώς” και τα σύνορα κουβαλάνε κάτι απ’ την κουλτούρα του 
διαφωτισμού, ε; Κατά τ’ άλλα, καθημερινά στις όχθες του Έβρου εξακουλουθούν 
να ξεβράζονται πτώματα πνιγμένων μεταναστών. Είναι ν’ απορείς. 





επισήμως αποκαλείται «διαχείριση 
των μεταναστευτικών ροών», εκεί, στις 
«νάρκες του έβρου και στον πάτο του 
αιγαίου» δεν είναι, απλά, η «συνέπεια» 
του ίδιου πολέμου: είναι, αντίθετα, όλο 
και πιο προφανώς, όλο και πιο κυνικά, 
όλο και πιο δολοφονικά, ο ίδιος 
ακριβώς πόλεμος. 

...η συνέχιση των 
ελληνικών δολοφονιών 
με άλλα μέσα 
(θερμικές κάμερες, μη 
επανδρωμένα αερο¬ 
σκάφη και ευρωπαϊκή 
αεεβηΐ) 

Αυτό δεν έχει να κάνει με καμιά 
μελοδραματική λογοτεχνική μετα¬ 


φορά: έχει να κάνει με θερμικές 
κάμερες ανίχνευσης, με υπερσύγχρονα 
στρατιωτικά ραντάρ, με μη 
επανδρωμένα τηλεκατευθυνόμενα 
πολεμικά αεροσκάφη, με βουλιαγμένες 
βάρκες προσφύγων, με καθημερινούς 
σωρούς πτωμάτων στα μικρά γράμματα 
των εφημερίδων, έχει να κάνει με την 
συστηματική εξόντωση των ασιατών και 
αφρικανών πραλεταρίων που διέφυγαν 
απ’ τον πόλεμο που διεξάγουν τα δυτικά 
κράτη στις χώρες καταγωγής τους. 

Θα ήταν χοντρό σφάλμα να θεωρήσει 
κάποιος ότι η Ργοπϊθχ κατέφτασε στα 
σύνορα του έβρου «για να βοηθήσει 
στις συλλήψεις των μεταναστών», ή, 
έστω, να διδάξει στον άμαθο ελληνικό 
στρατό δολοφονικά κόλπα. Την 
δουλειά αυτή το ελληνικό κράτος και 
οι ντόπιοι φύλακες των συνόρων την 
ξέρουν καλά, και την κάνουν χρόνια 






^υIΖ 

για δυνατούς παίκτες: 


Ποιος απ’ τους κυρίους συμμετέχει σε έναν ολοκληρωτικό επιθετικό πόλεμο; 
(στις φωτό ο Ομπάμα χαιρετάει αμερικάνους πεζοναύτες στο αφγανιστάν και ο 
Παπουτσής καλωσορίζει τις δυνάμεις της Ρτοηΐβχ στον Έβρο) 




τώρα. Η πολυδιαφημισμένη από τα 
μήντια άφιξη της Ργοπϊθχ στα χερσαία 
σύνορα της ελλάδας ήρθε να δώσει 
πανευρωπαϊκή κάλυψη, επιχειρησιακά 
και πσλιτικά, στις «επαναπροωθήσεις» 
μεταναστών, στους πνιγμούς και τα άλλα 
«ατυχήματα» που διαρκώς εντείνονται. 
Ήρθε για να στηρίξει υλικά,τεχνολογικά 
και ιδεολογικά τον πόλεμο ενάντια 
στους ασιάτες και αφρικανούς 
προλετάριους. Έναν «πόλεμο» που, 
καθώς η παγκόσμια οικονομική κρίση 
βαθαίνει, καταλαβαίνει ότι δεν έχει 
ανάγκη πια τα εισαγωγικά, γίνεται όλο 


και πιο ξεδιάντροπος (τόσο στους 
υλικούς όρους με τους οποίους 
διεξάγεται, όσο και στον τρόπο με 
τον οποίο καμαρώνει μέσα απ’ τα 
μήντια) και θα γίνεται όλο και πιο 
αιματοβαμμένος. Και αυτό το τελευταίο 
είναι η μόνη σίγουρη προοπτική για 
όσο καιρό, τουλάχιστον, δεν θα έχει 
απέναντι του να αντιμετωπίσει τίποτα 
άλλο παρά τρομαγμένους υπηκόους 
που εξακολουθούν να ελπίζουν να 
την βγάλουν καθαρή μέσα απ’ την 
υποτίμηση και τον θάνατο των Άλλων. 

ΣΥΜΦΩΝΙΕΣ 

ΚΥΡΙΩΝ 


“Χαίρομαι που η κυβέρνηση και ο 
αρμόδιος Υπουργός Προστασίας του 
Πολίτη κ. X. Παπουτσής αποφάσισε 
να δραστηριοποιηθεί στο θέμα της 
παράνομης και αθρόας εισροής 
μεταναστών στη χώρα μας. Η 
πρωτοβουλία να αντιμετωπισθεί το 
πρόβλημα από τον ελληνικό στρατό και 
τις δυνάμεις ασφαλείας σε συνεργασία 
με την ΡΓοηέβχ,είναι σημαντική.Ήταν δε, 
ένα από τα θέματα που είχα θέσει υπόψη 
του στην πρόσφατη συνάντησή μας.” 

Ν. Κακλαμάνης, 27/10/2010 


“...Τα σύνορα της χώρας πρέπει να 
φυλάσσονται και να σφραγιστούν. 
[...] Βρισκόμαστε με μια ωρολογιακή 
βόμβα στα χέρια [...] Αε χρειάζεται 
αναγκαστικά να βάλουμε συρματό¬ 
πλεγμα, μπορούμε να κάνουμε κάτι 
απλούστερο: γιατί δε βάζουμε το 
στρατό να φυλάει τα σύνορα; [...] Αε 
βλέπετε τι ξενοφοβικά ανακλαστικά 
προκύπτουν σε τμήματα του ντόπιου 
πληθυσμού; Αε βλέπετε τι συμβαίνει 
στον Άγιο Παντελεήμονα;” 

Γ. Καμίνης 27/11/2010 



Υπεράνω όλων ο κοινός 
Σκοπός: οι φασίστες, 
οι δημοκρότες, οι 
στρατόμπατσοι των 
συνόρων (και αυτοί που 
τους χειροκροτάνε,,,) 

Αλλά ο πόλεμος εξαπλώνεται —κι αν το 
Αφγανιστάν μοιάζει πως είναι μακριά, 
ή τα 12,5 χμ των βόρειων χερσαίων 
συνόρων το ίδιο, το κέντρο της 
Αθήνας δεν είναι. Δεν είναι καθόλου 
τυχαίες οι σχετικές δηλώσεις τόσο του 
Κακλαμάνη όσο και του Καμίνη, πρώην 
και νυν δημάρχου, ήδη απ’ τα μέσα 
Οκτώβρη. Στην αναφορά τους στο 
ζήτημα των μεταναστών, πέρα απ’ τις 
όποιες νεοναζί ή ψευτοανθρωπιστικές 
ρητορείες, κατέληγαν κι οι δύο να 
υποστηρίζουν την σημασία της 
συνεισφοράς της Ργοπϊθχ στην 
φύλαξη των συνόρων. Δυο γελοία 
καθάρματα που διεκδικούσαν την 
δημαρχία της Αθήνας, ξεπερνώντας 
τις στυλιστικές τους διαφωνίες, ως εκ 
θαύματος καταλήγουν να συμφωνούν. 
Το ζήτημα, λέει, της διαχείρισης 
περιθωριοποιημένων προλεταριακών 
πληθυσμών στο εσωτερικό μιας 
πόλης κρύβει τη λύση του κάπου 950 
χιλιόμετρα παραπάνω στον χάρτη: 
στην έλευση διεθνών (και ντόπιων) 
στρατιωτικών σωμάτων στα σύνορα της 
χώρας. Θα μπορούσε να “ναι και κουίζ: Τι 
σκατά είναι αυτός ο παραλογισμός; Αν 
τοποθετήσει κάποιος από δίπλα και την 


φωτογραφία του Παπουτσή, Υπουργού 
Δημοσίας Τάξης,να δίνει χαμογελαστές 
χειραψίες με τους διεθνείς κομάντο 
της Ργοπϊθχ, θυμίζοντας εκνευριστικά 
τις φωτογραφίες του Ομπάμα με τα 
στρατιωτικά σώματα των ΗΠΑ στο 
Αφγανιστάν, το συμπέρασμα μπορεί 
και να βγει κάπως πιο εύκολα: Μια 
κοινωνία και ένα κράτος σε επιθετικό 
πόλεμο, μια κοινωνία που λύνει όλο 
και πιο αμείλικτα τα μέχρι πρότινος 
λεγόμενο «κοινωνικά» ζητήματα με 
στρατιωτικούς όρους. Και οργανώνει 
την δημόσια προπαγάνδα της όλο 
και πιο συνειδητά σ’ αυτή την 
κατεύθυνση. 

«...Κάθε μέρα ένα χωριό προστίθεται 
στην ελληνική επικράτεια^». Οπότε οι 
σατανικοί-απολίτιστοι-φονταμενταλιστές 
μουσουλμάνοι-εγκληματίες μετανάστες 
έρχονται να απειλήσουν την εθνική 
κυριαρχία, τη δύσμοιρη χώρα μας που 
δοκιμάζεται απ’ την οικονομική κρίση και, 
βεβαίως, τον καθένα ντόπιο ξεχωριστά. 
Συνεπώς, οι συνοριοφύλακες και τα 
οπλισμένα καθάρματα της Ργοπϊθχ 
αποκτούν έξαφνα έναν αγαθό ρόλο, 
«γενικώς»δικαιωμένοστηνκοινή γνώμη: 
δολοφονούν «υπέρ βωμών και εστιών», 
για την υποτιθέμενη προστασία των 
ανυπεράσπιστων ντόπιων. Το ότι αυτοί 
που δολοφονούν τους μετανάστες 
προλετάριους στα σύνορα είναι οι 
ίδιοι που έχουν εγκατασταθεί με τα 
τανκς τους στις χώρες καταγωγής 

των προσφύγων, προφανώς, διαφεύγει 
αυτού του συλλογισμού. Όπως, 
βέβαια, και το ότι οι σχεδιαστές αυτών 
των επιχειρήσεων, τα αφεντικά και τα 
δυτικά καπιταλιστικά κράτη, είναι οι 
ίδιοι που επιταχύνουν την εξαθλίωση 
των ντόπιων προλετάριων. Όσο 
χοντροκομμένα, χυδαία και ηλίθια κι 
αν ακούγονται τα επιχειρήματα της 
μηντιακήςπροπαγάνδαςτωναφεντικών 
και του κράτους, το ανησυχητικό είναι 
πως φαίνονται να έχουν πέραση: πέρα 
απ’ όλα τ’ άλλα, η τσίπα και η ευφυΐα 
δεν είναι από τις μόδες της εποχής. 

τέλος δεν έχει -αλλά 
έχει επιλογές 

Ένα χαρακτηριστικό αυτής της εποχής 
είναι και το να απωθείς τις ζόρικες 
πλευρές της πραγματικότητας προς 
τους άλλους, ελπίζοντας πως στο τέλος 
δε θα τις βλέπεις· αλλά είναι επίσης 
χαρακτηριστικό της εποχής ότι η 
πραγματικότητα δεν κάνει χάρες. Εν μέσω 
της παγκόσμιας οικονομικής κρίσης 
και των διαρκώς εντεινώμενων 
διακρατικών ανταγωνισμών, τα 


δυτικά κράτη δολοφονούν μαζικά. 
Την δεδομένη στιγμή τους ασιάτες 
και αφρικανούς προλετάριους των 
οποίων την εργασία έχουν ήδη 
υποτιμήσει μέχρι την απαξίωση 
της ίδιας τους της ζωής. Ό πόλεμος 
αυτός, που δεν σταματάει εκεί, μπορεί 
να βρίσκει συμβολικές, ιδεολογικές και 
υλικές κορυφώσεις στην περίπτωση 
της Ργοπϊθχ και τα διακρατικά 
δολοφονικά κουμάντα στα σύνορα, 
αλλά την καρδιά του την κρύβει 
αλλού. Η καρδιά αυτού του διαρκούς 
αιματοβαμμένου πολέμου κρύβεται 
στον ρατσισμό, την παραίτηση και 
την ξεφτίλα όσων αρνούνται να 
καταλάβουν πως, ακόμα περισσότερο 
σε περιόδους οικονομικής κρίσης, 
κάθε διακρατικός πόλεμος είναι 
πόλεμος ταξικός. Είναι στεγνά και 
καθαρά, πόλεμος ενάντια σε όλους 
τους από κάτω της κοινωνίας. 

Σε τέτοιες γαμημένες εποχές ζούμε. 

Και,τώρα περισσότερο από ποτέ,αν 
δεν σταθούμε συλλογικά απέναντι 
τους σαν προλετάριοι, θα πατήσουν 
πάνω σε όλους και όλες μας. 


Το ΑΝΤΙΡΑ"^ ^ΟΜΜυΝIΤΥ αποτελεί μια σταθερή συνεργασία ζηύίζ συ)λογικοτήτων 
που ζει και δρα στην αθηναϊκή μητρόπολη. Έχει διαρκώς στο στόχαστρό της όλους τους φασισμούς 
-είτε αυτοί κουβαλάνε πάνω τους σβάστικες είτε όχι. Δεν έχουμε καμία σχέση με κανένα κόμμα 
ή κρατικούς και ιηειΙίσκούς θεσμικούς φορείς -και δεν έχουμε και καμία πρόθεση 
να το αλλάξουμε αυτό. [σηά£σοοιηιηιιηί:γ@γσΚοο.§Γ] 




